Kunar bakin wake ya dawo a Maiduguri: Karamar yarinya ta kashe mutane 3 a Islamiyya ▷ Legit.ng
Kunar bakin wake ya dawo a Maiduguri: Karamar yarinya ta kashe mutane 3 a Islamiyya
25 days ago 5183 views by Muhammad Auwal
Wata karamar yarinya yar shekara 12 ta tashi bamabamai a cikin wata makarantar Islamiyya a jahar Borno, wanda ya yi sanadiyyar mutuwar kananan yara maza guda uku, tare da raunata wasu mutane hudu.
Jaridar Punch ta ruwaito wani sojan sa kai ne ya tabbatar harin, inda yace lamarin ya auku ne da yammacin ranar Alhamis a wata makarantar islamiyya dake garin Muna Dalti, wajen garin Maidugurin jahar Borno.
Matashin Sojan sa kai mai suna Mohammed Bola ya bayyana cewa: “Kai tsaye yarinyar ta wuce cikin daliban a daidai lokacin da suke tashi daga karatu, nan take ta tashi kanta a tsakiyansu, ta kashe yara 3, guda hudu kuma suka jikkata.
Majiyarmu ta ruwaito ko kafin aukuwar wannan hari, wata yar karamar yarinya ma ta kai kwatankwacin wannan hari a wani gida dake garin Muna Dalti, inda ta lalata gidan gaba daya, amma babu wanda ya mutu, sai dai ta jikkata wani mutum daya.
A wani labarin kuma, akalla mutane uku ne suka mutu a sakamakon wata rikita rikita da ta kunno kai a kan wata kujerar sarauta a cikin karamar hukumar Ankpa ta jahar Kogi, kamar yadda jaridar The Nation ta ruwaito.
Boko Haram Latest NewsMaiduguri Latest NewsBorno State News TodayHausa NewsKisa
Sanusi vs Ganduje: An kaddamar da sabon bincike kan masarautar Kano